കേദാര്നാഥ് രാജ്യത്തിന്റെ ആത്മീയ സമ്ബന്നത കേദാര്നാഥിലെ വികസനം ശങ്കരാചാര്യരുടെ കൃപയുടെ ഫലം പുതിയ ഇന്ത്യ ശങ്കരാചാര്യരുടെ തത്വങ്ങളെ അടിസ്ഥാനമാക്കുന്നുവെന്നും പ്രധാനമന്ത്രി ഡെറാഡൂണ്: രാജ്യത്തിന്റെ ആത്മീയ സമ്ബന്നതയാണ് കേദാര്നാഥെന്ന് പ്രധാനമന്ത്രി. കേദാര്നാഥിലെ വികസനം ശങ്കരാചാര്യരുടെ കൃപയുടെ ഫലമാണെന്നും പുതിയ ഇന്ത്യ ശങ്കരാചാര്യരുടെ തത്വങ്ങളെ അടിസ്ഥാനമാക്കുന്നുവെന്നും പ്രധാനമന്ത്രി നരേന്ദ്രമോദി പറഞ്ഞു. ആദി ശങ്കരാചാര്യരുടെ പുനര്നിര്മ്മിച്ച പ്രതിമ അനാച്ഛാദനം ചെയ്ത് സംസാരിക്കുമ്ബോഴായിരുന്നു അദ്ദേഹത്തിന്റെ പരാമര്ശം. പന്ത്രണ്ട് അടിയാണ് ശങ്കരാചാര്യ പ്രതിമയുടെ ഉയരം. കേദാര്നാഥ് സന്ദര്ശനം വിവരണാതീതമാണെന്നും അദ്ദേഹം പറഞ്ഞു. ഇന്ന് വെളുപ്പിനെ ആറുമണിയോടെയാണ് പ്രധാനമന്ത്രി കേദാര്നാഥിലെത്തിയത്. ക്ഷേത്ര ദര്ശനം നടത്തിയ ശേഷമാണ് അദ്ദേഹം ശങ്കര സമാധി രാഷ്ട്രത്തിന് സമര്പ്പിച്ചത്. ചില അനുഭവങ്ങള് അതീന്ദ്രീയം, വാക്കുകള്ക്ക് അതീതം ഇങ്ങനെയാണ് കേദാര്നാഥ് സന്ദര്ശത്തെ അദ്ദേഹം വിശേഷിപ്പിച്ചത്. ശങ്കരാചാര്യരുടെ ജീവിതം അസാധാരണമാണെന്ന് പ്രധാനമന്ത്രി അഭിപ്രായപ്പെട്ടു. ഉത്തരാഖണ്ഡ് സര്ക്കാരിനെ അഭിനന്ദിച്ച അദ്ദേഹം കേദാര്നാഥിലെ വികസനം ശങ്കരാചാര്യരുടെ കൃപയുടെ ഫലമാണെന്ന് പറഞ്ഞു. ഭാരതീയ ദര്ശനം മാനവസേവയെകുറിച്ച് പറയുന്നു. ജീവിതത്തെ പൂര്ണതയില് കാണുന്നതാണ് ഭാരതീയ ദര്ശനം. ഇത് ലോകത്തെ അറിയിക്കാനാണ് ശങ്കരാചാര്യര് ശ്രമിച്ചത്. സാധാരണക്കാരുടെ ക്ഷേമത്തിനായി സമര്പ്പിച്ച ജീവിതമായിരുന്നു അദ്ദേഹത്തിന്റേത്. പ്രധാനമന്ത്രി പറഞ്ഞു. രാജ്യത്തിന്റെ ആത്മീയ സമ്ബന്നതയാണ് കേദാര്നാഥ് എന്നും അദ്ദേഹം അഭിപ്രായപ്പെട്ടു. അയോധ്യയില് രാമക്ഷേത്രത്തിന്റെ നിര്മാണം പുരോഗമിക്കുകയാണെന്നും അയോദ്ധ്യ അതിന്റെ പ്രൗഢിയിലേക്ക് തിരിച്ചുവരികയാണെന്നും പ്രധാനമന്ത്രി പറഞ്ഞു. വരണാസിയിലും വലിയ മാറ്റങ്ങള് വരികയാണെന്ന് അദ്ദേഹം പറഞ്ഞു. പ്രധാനമന്ത്രിയുടെ സ്വപ്ന പദ്ധതിയായ കേദാര്പുരി പുനര്നിര്മാണ പ്രവൃത്തിയുടെ ഉദ്ഘാടനം അദ്ദേഹം നിര്വഹിച്ചു. മൊത്തം 400 കോടി രൂപയാണ് പദ്ധതിയുടെ ചെലവ് പ്രതീക്ഷിക്കുന്നത്. 2013ലെ നാശത്തിന് ശേഷം കേദാര്നാഥ് പുനര് വികസിപ്പിക്കാന് കഴിയുമോ എന്ന് ആളുകള് ചിന്തിച്ചിരുന്നു. എന്നാല് കേദാര്നാഥ് വീണ്ടും വികസിക്കുമെന്ന് എന്റെ ഉള്ളിലെ ഒരു ശബ്ദം എപ്പോഴും പറയുന്നുണ്ടായിരുന്നുവെന്ന് പ്രധാനമന്ത്രി പദ്ധതിയുടെ ഉദ്ഘാടനം നിര്വഹിച്ച് വ്യക്തമാക്കി. ഡല്ഹിയില് ഇരുന്ന് പുനര്നിര്മാണത്തിന്റെ ഓരോ ഘട്ടവും താന് വിലയിരുത്തിയിരുന്നതായും പ്രധാനമന്ത്രി കൂട്ടിച്ചേര്ത്തു. 130 കോടി രൂപ ചെലവിട്ടാണ് കേദാര്നാഥില് ഇപ്പോള് പുനര്നിര്മാണ പ്രവൃത്തികള് പൂര്ത്തിയാക്കിയിരിക്കുന്നത്. പ്രതിമയുടെ പുനര്നിര്മാണത്തിന് പുറമെ പുരോഹിതരുടെ താമസ സ്ഥലങ്ങള്, വിവിധ സ്നാനഘട്ടങ്ങള്, നദിയുടെ പാര്ശ്വഭിത്തികള്, പൊലീസ് സ്റ്റേഷന്, ആശുപത്രി, ഗസ്റ്റ് ഹൗസുകള് എന്നിവയും പുനര്നിര്മിച്ചവയില് ഉള്പ്പെടും. മന്ദാകിനി നദിക്ക് കുറുകെ നിര്മിച്ച പാലവും പുനര്നിര്മിച്ചിട്ടുണ്ട്. 2013ലെ പ്രളയത്തില് ശങ്കരാചാര്യരുടെ സമാധി സ്ഥലം ഉള്പ്പടെയുള്ളവയെല്ലാം പൂര്ണമായി തകര്ന്നുപോയിരുന്നു. ഇതാണ് ഇപ്പോള് പുനര്നിര്മിച്ചിരിക്കുന്നത്. മൈസൂരുവില് നിന്നുള്ള ശില്പികളാണ് പന്ത്രണ്ടടി ഉയരവും 35 ടണ് ഭാരവുമുള്ള ശങ്കരാചാര്യരുടെ പ്രതിമ തയ്യാറാക്കിയരിക്കുന്നത്. പ്രളയം ഉള്പ്പടെയുള്ള പ്രകൃതിദുരന്തങ്ങളെ അതിജീവിക്കാന് കഴിയുന്ന തരത്തിലാണ് ഇതിന്റെ നിര്മിതി. Tags